Lørdag aften var det Rema 1000 i Sindal, og i starten af oktober var det SuperBrugsen i samme by og Fakta i Hjørring. Nu er den formodede gerningsmand bag de tre røverier, en 17-årig mand, varetægtsfængslet. Manden sigtes for at have truet sig til at få udleveret butikkernes penge. Bor ikke i området Der er tale om en 17-årig ung mand, som kender området, men har bopæl et andet sted i landet, oplyser efterforskningsleder Thomas Albrektsen ved Nordjyllands Politi til TV2 Nord. Ved røveriet af Rema 1000 i Sindal i lørdags truede den sortklædte gerningsmand en kassemedarbejder med disse ord: - Det her er et røveri. Giv mig pengene. Herefter tog han selv pengene fra kassen og flygtede fra stedet. Ifølge Nordjyllands Politi bar gerningsmanden ikke et våben under røveriet. Manden, der nu er sigtet i sagen, er i forvejen kendt af politiet.
Politiet anholdt søndag aften en ung mand, der nu sigtes for at stå bag tre røverier i Sindal og Hjørring.